**BTKM306BA**

**Mainstream és underground**

**Énekes András Előd**

**Szerda, 16:00-18:00, XI.**

**A kurzus leírása:**

Az underground fogalma az elmúlt hatvan évben számos változáson esett át, új jelentéstartományok ragadtak hozzá, különböző társadalmi csoportok pedig időről időre szimbolikusan kisajátították. Napjainkra az underground és a mainstream definíciója egyaránt oly problémássá vált, hogy a kurzus nem is igyekszik engedelmeskedni ennek a tudományos kényszernek, helyette az elméleti háttér fölépítése után olyan kulturális gyakorlatokat villant fel a hallgatóknak, melyek segíthetnek közelebb kerülni az underground életformához/stílushoz/értékrendhez. Egy olyan gazdag jelentésekkel bíró kulturális rendszerhez, mely „mainstream” médiakultúránkat olykor implicit, máskor explicit módon meghatározza. A kurzus résztvevői lehetőséget kapnak olyan gyakorlati és elméleti tudás elsajátítására, melynek segítségével saját underground terméket állíthatnak elő. Csoportmunka keretén belül alkothatnak meg egy szabadon választott témájú zine-t, mely korlenyomatként is fennmaradhat a kétezer-húszas évek Debrecenjéből.

**Követelmények, feladatok:**

Kollokvium (az előadás anyaga, kötelező olvasmány).

Egy csoportos projektmunkával (zine-készítés) a jegy 50 %-a megszerezhető, de a vizsga megírása mindenkinek kötelező.

**Témakörök:**

1. **Orientáció, bemutatkozás**
2. **Kultúradefiníciók, Cultural Studies, a kulturális fordulat**
3. **Kultúrtechnikák**
4. **Underground zene: elméleti alapok**
5. **Az underground korszakai**
6. **Bevezetés a zine-kultúrába**
7. **Filmnézés (előre egyeztetett alkotás a magyar undergroundból)**
8. **A mainstreammel szembeni underground**
9. **Hibrid kulturális identitások (underground és mainstream közötti átjárások)**
10. **Esettanulmányok (a debreceni underground)**
11. **Projektmunka-bemutatók**
12. **Projektmunka-bemutatók**

**Kötelező olvasmány:**

Tófalvy Tamás: *Underground és közösségi média: Hogyan termelődik újra az underground kulturális tőke a zenei színtereken a korlátlanul hozzáférhető zene korában?*, Zenei szubkultúrák médiareprezentációja: stílusok, színterek, identitáspolitikák, Bp., 2012, 24-39.

**Ajánlott olvasmány:**

Sara Thornton: *Club Cultures: Music, Media and Subcultural Capital*, Cambridge, Polity Press, 1995

Szemere Anna: *Up from the Underground. The Culture of Rock Music in Postsocialist Hungary*, PA, Pennsylvania State University Press, 2001

Puskás István: "A Maradandóság Városában maradékomból élek": A nyolcvanas évek debreceni underground kultúrájának emlékezete. In: *A magyar emlékezethelyek kutatásának elméleti és módszertani alapjai*. Szerk.: S. Varga Pál, Száraz Orsolya, Takács Miklós, Debreceni Egyetemi Kiadó, Debrecen, 114-124, 2013